સિદ્ધપુર તાલુકાની સમોડા ગ્રામ પંચાયતના ચૂંટાયેલા ત્રણ સદસ્યો ખાલીદ રહીમભાઈ મુમન,અલ્પેશભાઈ ગાંડાભાઈ રબારી, ઈચ્છાબેન ગાંડાભાઈ રબારી છેલ્લા ૧ વર્ષથી ગ્રામ પંચાયતની સતત (૪.૭.ર૦૧પ, ૪.૧.ર૦૧૬, ર૯.૩.ર૦૧૬ અને ૮.૭.ર૦૧૬ના રોજ યોજાયેલ) ૪ મીટીંગમાં ગેરહાજર રહ્યા હોવાથી સમોડા ગ્રામપંચાયતના તલાટીએ આ અંગે ઉપરી અધિકારીને રીપોર્ટ કરતાં સિદ્ધપુર તાલુકા વિકાસ અધિકારી બી. કે. જોષીએ મીટીંગમાં સતત ગેરહાજર રહેતાં ઉપરોક્ત ત્રણેય સદસ્યોને ગેરહાજર રહેવા બદલ નોટીસ ફટકારી ખુલાસો માગ્યો છે અને જો વ્યાજબી ખુલાસો નહી કરવામાં આવે તો ગુજરાત પંચાયત અધિનિયમ ૧૯૯૩ની કલમ પ૮-૧(ખ) અંતર્ગત સદસ્યોને બરતરફ કરવાની પણ કાર્યવાહી થઈ શકે છે.